b'\n_START_ARTICLE_\nAlojzij Kokalj\n_START_SECTION_\n\xc5\xbdivljenjepis\n_START_PARAGRAPH_\nKokalj je dokon\xc4\x8dal ni\xc5\xbejo gimnazijo v  Kranju (1880\xe2\x80\x931884), vi\xc5\xa1jo gimnazijo v Ljubljani (1884\xe2\x80\x931887) in Novem mestu (1887/1888). Nato je na Dunaju \xc5\xa1tudiral pravo ter leta 1896 kon\xc4\x8dal \xc5\xa1tudij. Po kon\xc4\x8dani sodni praksi na Dunaju in odvetni\xc5\xa1ki v Ljubljani se je zaposlil kot samostojen odvetnik v Ljubljani.\n_START_SECTION_\nKnji\xc5\xbeevno delo\n_START_PARAGRAPH_\nPisateljsko delo je pri\xc4\x8del z drobnimi prispevki v raznih listih, s \xc5\xa1aljivimi \xc4\x8dlanki in  prigodnicami (npr.: Ivanu Tav\xc4\x8darju ob priliki izvolitve v dr\xc5\xbeavni zbor). Nato se je lotil \xc5\xa1aljivo satiri\xc4\x8dnih \xc4\x8dlankov, v katerih je satiri\xc4\x8dno opisoval razne aktualne dnevne dogodke in druge neprilike s stali\xc5\xa1\xc4\x8da naprednega \xc5\xbeivljenjskega nazora; bi\xc4\x8dal pa je tudi splo\xc5\xa1ne razvade in napake slovencev ne glede na njihovo politi\xc4\x8dno pripadnost. Ti \xc4\x8dlanki so izhajali pod psevdonimom Luigi Calco v Slovenskem narodu in bili potem \xc5\xa1e ponatisnjeni v Narodni zalo\xc5\xbebi.'